Komission asetus (EY) N:o 2630/97, annettu 29 päivänä joulukuuta 1997, yksityiskohtaisista säännöistä neuvoston asetuksen (EY) N:o 820/97 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa (ETA:n kannalta merkityksellinen teksti)



Virallinen lehti nro L 354 , 30/12/1997 s. 0023 - 0024



KOMISSION ASETUS (EY) N:o 2630/97, annettu 29 päivänä joulukuuta 1997, yksityiskohtaisista säännöistä neuvoston asetuksen (EY) N:o 820/97 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97 (1) ja erityisesti sen 10 artiklan d alakohdan, sekä katsoo, että on tarkoituksenmukaista määritellä tehtävien tarkastusten vähimmäistaso nautaeläinten tunnistus- ja rekisteröintijärjestelmän moitteettoman täytäntöönpanon varmistamiseksi, jokaisen jäsenvaltion toimivaltaisen viranomaisen olisi suoritettava tarkastukset, jotka perustuvat riskianalyysiin; riskianalyysissä olisi otettava huomioon kaikki asiaankuuluvat tekijät, erityisesti kansanterveyttä ja eläinten terveyttä koskevat näkökohdat, tarkastusten olisi periaatteessa koskettava tilan kaikkia eläimiä; toimivaltainen viranomainen voi kuitenkin sallia tarkoituksenmukaisen otantamenetelmän käyttämisen käytännön syistä, jos ei ole mahdollista koota tilan eläimiä 48 tunnissa, jäsenvaltion toimivaltaisen viranomaisen olisi tehtävä paikalla tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992, neuvoston asetuksen (ETY) N:o 3508/92 (2), sellaisena kuin se on viimeksi muutettuna asetuksella (EY) N:o 820/97, mukaisia ennalta ilmoittamattomia tarkastuksia, jäsenvaltioiden olisi toimitettava komissiolle vuosikertomus, jossa ilmoitetaan yksityiskohtaiset tiedot näiden tarkastusten toimeenpanosta, komission olisi toimitettava jäsenvaltioille malli tällaisesta vuosikertomuksesta, tämän asetuksen olisi tultava voimaan kiireellisesti, kun otetaan huomioon asetuksen (EY) N:o 820/97 soveltamisen aikataulu, ja tässä asetuksessa säädetyt toimenpiteet ovat Euroopan maatalouden ohjaus- ja takuurahasto-komitean lausunnon mukaiset, ON ANTANUT TÄMÄN ASETUKSEN: 1 artikla Nautaeläinten tunnistus- ja rekisteröintijärjestelmässä säädettyjen tarkastusten on täytettävä ainakin 2-5 artiklassa asetetut vähimmäistasot. 2 artikla 1. Jokaisessa jäsenvaltiossa toimivaltainen viranomainen tekee paikalla tarkastuksia, jotka voivat liittyä mihin tahansa yhteisön lainsäädännön mukaisiin tarkastuksiin. Näiden tarkastusten on katettava vuosittain ainakin 10 prosenttia jäsenvaltion alueella olevista tiloista. Tätä valvonnan vähimmäismäärää on nostettava välittömästi, jos todetaan, ettei tunnistamista koskevaa yhteisön lainsäädäntöä noudateta. 2. Poiketen siitä, mitä 1 kohdassa säädetään, jos jäsenvaltiolla kuitenkin on käytössään asetuksen (EY) N:o 820/97 5 artiklan mukainen täysin toimiva tietokanta, jolla voidaan tehdä tehokkaita ristiintarkastuksia, voidaan käyttää viiden prosentin tarkastustasoa. 3. Toimivaltainen viranomainen valitsee tarkastettavat tilat riskianalyysin perusteella. 4. Riskianalyysissä jokaista tilaa varten on otettava huomioon erityisesti seuraava: a) tilan eläinten lukumäärä, mukaan lukien yksityiskohtaiset tiedot kaikista tilalla olevista ja tunnistetuista eläimistä; b) kansanterveyteen ja eläinten terveyteen liittyvät näkökohdat erityisesti tautien aikaisempi esiintyminen; c) vuosittain ilmoitetun ja/tai tilalle maksetun nautaeläinpalkkion määrä, verrattuna edellisenä vuonna maksettuun määrään; d) merkittävät muutokset verrattuna edellisten vuosien tilanteisiin; e) edellisinä vuosina tehtyjen tarkastusten tulokset, erityisesti: - tilarekisterin asianmukainen ylläpitäminen komission asetuksen (EY) N:o 2629/97 (3) mukaisesti, asetuksen (EY) N:o 820/97 korvamerkkien, tilarekisterien ja passien yksityiskohtaisten sääntöjen täytäntöönpanemisesta, - tilalla olevien eläinten passien asianmukainen ylläpitäminen asetuksen (EY) N:o 2630/97 mukaisesti; f) tietojen asianmukainen toimittaminen toimivaltaiselle viranomaiselle; g) muut jäsenvaltioiden erikseen määrittelemät vaatimukset. 5. Jokaisesta tarkastuksesta on tehtävä kansallisten vaatimusten mukainen kertomus, jossa ilmoitetaan yksityiskohtaisesti tarkastusten tulokset ja epätyydyttävät löydökset, tarkastuksen syy ja läsnä olleet henkilöt. Tuottajalle tai hänen edustajalleen on annettava tilaisuus allekirjoittaa kertomus ja esittää tarvittaessa sen sisällöstä huomautuksensa. 3 artikla 1. Tarkastuksen on koskettava kaikkia tilan eläimiä, joiden tunnistamisesta säädetään asetuksessa (EY) N:o 820/97. 2. Poiketen siitä, mitä säädetään 1 kohdassa, jos käytännön syistä ei ole mahdollista koota tilan eläimiä 48 tunnin kuluessa, toimivaltainen viranomainen voi säätää otantamenetelmän käyttämisestä edellyttäen, että tarkastusten luotettavuustaso varmistetaan. 4 artikla Paikalla tehtävistä tarkastuksista ei yleensä ennalta ilmoiteta. Jos ennakkovaroitus annetaan, se on rajoitettava lyhyimpään mahdolliseen aikaan, joka ei yleensä saa ylittää 48 tuntia. 5 artikla 1. Jokaisen jäsenvaltion on toimitettava komissiolle vuodesta 1999 alkaen ennen kunkin vuoden 1 päivää heinäkuuta vuosikertomus, jossa on seuraavat tiedot: a) tilojen lukumäärä kyseisessä jäsenvaltiossa, b) 2 artiklan mukaisesti tehtyjen tarkastusten lukumäärä, c) tarkastettujen eläinten lukumäärä, d) todetut rikkomukset, e) komission asetuksen (EY) N:o 820/97 10 artiklan mukaisesti mahdollisesti määrätyt seuraamukset. 2. Komissio toimittaa jäsenvaltioille mallin siitä, miten 1 kohdassa mainitut tiedot on esitettävä. 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 1997. Komission puolesta Franz FISCHLER Komission jäsen (1) EYVL L 117, 7.5.1997, s. 1 (2) EYVL L 355, 5.12.1992, s. 1 (3) Ks. tämän virallisen lehden sivu 19